Document ID: 31991R1559

31991R1559
L 144/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1559/91 НА КОМИСИЯТА
от 7 юни 1991 година
за изменение на Регламент (ЕИО) № 2077/85 относно подробни правила за прилагане на системата на помощи при производството на консерви от ананас
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 525/77 на Съвета от 14 март 1977 г. за установяване на система на производствени помощи за консерви от ананас (1), последно изменен с Регламент (ЕИО) № 1699/85 (2), и по-специално член 8 от него,
като има предвид, че Регламент (ЕИО) № 2077/85 (3) на Комисията, изменен с Регламент (ЕИО) № 344/86 (4), разширява спрямо консервите от ананас прилагането на някои стандарти по отношение на производствените помощи за преработените плодове и зеленчуци; като има предвид, че е необходимо позоваванията, направени в посочения регламент, да бъдат актуализирани в резултат на приемането на Регламент (ЕИО) № 1558/91 (5) на Комисията и на изменението на Комбинираната номенклатура, включено в приложение I към Регламент (ЕИО) № 2658/87 (6) на Съвета, последно изменен с Регламент (ЕИО) № 2472/90 (7) на Комисията;
като има предвид, че Регламент (ЕИО) № 1558/91 установява новите подробни правила за прилагане на системата на производствени помощи за продуктите от преработени плодове и зеленчуци; като има предвид, че е уместно тези мерки да се прилагат също и спрямо консерви от ананас;
като има предвид, че предвидените в настоящия регламент мерки са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 2077/85 се заменя със следния текст:
„Член 1
1. За целите на прилагането на системата на производствена помощ, предвидена в Регламент (ЕИО) № 525/77, „консерви от ананас“ означава обелени, цели или на парчета ананаси, с премахната сърцевина, преминали през термична обработка, опаковани в херметически затворени съдове, съдържащи като запълваща течност захарен сироп с общо съдържание на захар, определено след хомогенизиране, не по-малко от 14 % и които са включени в кодове по КН 2008 20 51, 2008 20 59, 2008 20 71 и 2008 20 79.
2. Членове 2, 3, 6, 7, 9, 10, 11, член 12, параграф 1 и членове от 14 до 17 от Регламент (ЕИО) № 1558/91 на Комисията (8) са приложими при отпускането на производствени помощи за консервиран ананас, без да се засягат разпоредбите, установени в членовете, посочени по-долу.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 юни 1991 година.

Labels: 17
19